《送辛甥省亲兼示诸甥》
明代·温纯

爱子趋庭共藁砧，又逢佳节酒齐斟。杯从河朔花争灿，腹坦琅琊月正临。

敢谓家传同鲤对，蚤将文价重鸡林。老夫尘外消长昼，尔辈窗前惜寸阴。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。